આપણા દેશમાં જ્યાં વ્યભિચાર ચોથો મુખ્ય અપરાધ છે,જે નાની બાળકીઓથી લઇને વ્યસક સ્ત્રીઓ સાથે વાયુવેગે ઘાતક બની પ્રસરી રહ્યો છે તો બીજી તરક આ વાત બિલ્કુલ સત્ય છે કે આ વ્યભિચારના કિસ્સાઓમાં નજીકનાં ઓળખીતા તથા મિત્રો જ વધુ અપરાધી હોય છે, જે પીડિત સાથે કંઇકને કંઇક સંબંધ ધરાવતા હોય છે. અને આજે સ્ત્રીઓ ને મિત્રતા તથા પ્રેમ જેવા પવિત્ર સંબંધોનાં નામે છેતરવામાં આવી રહી છે, અંતે શું આ બાબતોમાં પ્રેમના નામે શારીરિક ભુખ જવાબદાર નથી?? આ એક મહત્વનો મુદ્દો છે જે આપણી પવિત્ર સંસ્કૃતિની સામે વિકરાળ રૂપ ધારણ કરીને ઉભો છે. પ્રેમના તહેવારના નામે આ શારીરિક ભુખ દર વર્ષે વધી રહી છે. અમુક દેશોમાં આ વ્યભિચાર વર્ષોથી છે પરંતુ આપણી પવિત્ર ભારતીય સંસ્કૃતિમાં છેડછાડ થઇ રહી છે જે અત્યંત ચિંતા જનક છે, લાગણી અને સંબંધોની મજાકની સાથે સાથે આવા તહેવારો અને વ્યભિચારમાં થતા ખર્ચાઓની ચર્ચા પણ આવશ્યક છે.